Ди ныбжьыщIэхэм я зэхыхьэ нэхъыщхьэ
«Мэшыкъуэ-2017» щIалэгъуалэ зэхыхьэр шыщхьэуIум и 6-м Псыхуабэ къыщызэIуахащ. НыбжьыщIэхэр илъэс псокIэ зыпэплъа а IуэхумкIэ ехъуэхъу-ну къахуеблэгъат УФ-м и Президентым и полномочнэ лIыкIуэу КИФЩI-м щыIэ Белавенцев Олег, ЩIалэгъуалэм я IуэхухэмкIэ Федеральнэ агентствэм и унафэщI Бугаев Александр, хэгъэгухэм я унафэщIхэмрэ жылагъуэ лэжьакIуэ цIэрыIуэхэмрэ.
ЩIалэгъуалэ зэхыхьэр къыщызэрагъэпэща щIыпIэр хьэщIэхэм къаплъыхьа иужь, абыхэм яфIэгъэщIэгъуэну зыщагъэгъуэзащ илъэс кIуахэм нэхъыфIу къалъыта лэжьыгъэхэм. Апхуэдэщ «Уи пщэдейр къызытумыхыж» фIэщыгъэм щIэт лэжьыгъэр, щIалэгъуалэр наркотикым пэIэщIэ щIыным, абы къишэ зэраныгъэм щыгъэгъуэзэным хуэгъэпсар. А Iуэхум федеральнэ утыкум щигъуэта пщIэм и щыхьэтщ «Духовно-нравственная культура подрастающего поколения России» дамыгъэ лъа- пIэр къызэрыхуагъэфэщар мыр зи жэрдэмхэм.
ХьэщIэхэм гулъытэ лей хуащIащ «Кавказыр — шынагъуэншэу» лэжьыгъэм. Ар хуэунэтIащ гузэвэгъуэ хэхуам япэ медицинэ дэIэпыкъуныгъэ иратыфу щIалэгъуалэр егъэсэным.
УФ-м и Президентым и полномочнэ лIыкIуэу КИФЩI-м щыIэ Белавенцев Олег жиIащ «Мэшыкъуэ-2017» форумыр Кавказ Ищхъэрэм и щIалэгъуалэм я зэхыхьэ нэхъыщхьэу къызэрилъытэр.
— Фэ фыщIалэщ, зэфIэкI фиIэщ. Нобэ Мэшыкъуэ хуейр хуит къыфхуащIамэ, пщэдей къэрал Iуэху фыпэрагъэувэнущ. Быдэу си фIэщ мэхъу ди къэралыр зэревгъэфIэкIуэнур. ЕхъулIэныгъэ фи бащэу фе-фIэкIуэну си гуапэщ, — жиIащ абы.
— Сыхуейщ мы зэхыхьэм сэбэпынагъ куэд къыхэфхыну, нэгъуэщI щIыналъэхэм щыщу фэ фхуэдэу зэчий зыбгъэдэлъ ныбжьыщIэхэр зэвгъэцIыхуну, мыбы къыщыфщIэхэмкIэ фи ныбжьэгъухэм фадэгуашэмэ ди гуапэщ» , — жиIащ щIалэгъуалэм я IуэхухэмкIэ Федеральнэ агентствэм и унафэщI Бугаев Александр.
Ставрополь щIыналъэм и губернатор Владимиров Владимир жиIащ:
— Дэтхэнэри фыкъызыхэ-кIа щIыналъэм хуэфащэу зыкъэвгъэлъэгъуэну фыхущIокъури, сэ сыхуейщ фи щIэныгъэр, зэфIэкIыр къэралым, щIыналъэхэм я къэкIуэну дахэм лъабжьэ хуэхъуну.
ЗэIущIэм и кIэухым, мамырыгъэм и нэщэнэу, уэгум тхьэрыкъуэ цIыкIухэр ираутIыпщхьащ. Абы къыкIэлъыкIуэу ныбжьыщIэ-хэр къафэкIэ зэпеуащ, къызэхуэсахэм псом хуэмыдэу я гуапэ хъуат «Градусы» уэрэджыIакIуэ гуп цIэрыIуэр къазэрыхуеблэгъар.
«Мэшыкъуэ-2017» щIалэгъуалэ зэхыхьэм и пресс-IэнатIэ.
